حجت الاسلام راجہ ناصرعباس جعفری :

محمد علی جناحؒ نے مسلمانان برصغیر کو استعماری قوتوں کی غلامی سے نجات دلائ

مجلس وحدت مسلمین پاکستان کے رہنما نے کہا : حضرت محمد علی جناحؒ کی لازوال شخصیت تقاضہ کرتی ہے کہ ان کی یاد کو بھرپور انداز میں منایا جائے۔

خبر کا کوڈ: ۴۲۳۱۷۶

تاریخ: ۱۱ آذر ۲۰۱۶ - ۱۲:۳۴

رسا نیوز ایجنسی کی رپورٹ کے مطابق مجلس وحدت مسلمین پاکستان کے سربراہ حجت الاسلام راجہ ناصرعباس جعفری نے بانی پاکستان قائد اعظم محمد علی جناحؒ کے ۶۸ ویں یوم وفات کے موقع پر اپنے پیغام میں کہا ہے کہ حضرت محمد علی جناحؒ کی لازوال شخصیت تقاضہ کرتی ہے کہ ان کی یاد کو بھرپور انداز میں منایا جائے۔

انہوں نے بیان کیا : مسلمانان برصغیر کو استعماری قوتوں کی غلامی سے نجات دلانے والے عظیم لیڈر اور رہنما کی پوری زندگی مسلمانان ہند کی تقدیر کی تبدیلی کے لئےسرف ہوئی۔

مجلس وحدت مسلمین پاکستان کے رہنما نے کہا : انہوں نے باہمی اتحاد و محبت اور تمام مسالک و مذاہب کے افراد کیلئے جس عظیم مملکت کا خواب دیکھا تھا اسےحقیقت کا روپ دینے کا وقت آچکا ہے ۔

حجت الاسلام راجہ ناصرعباس جعفری نے مجلس وحدت مسلمین کے مرکزی او رصوبائی وضلعی دفاتر اورعہدیداران کو ہدایت جاری کی کہ ۶۸ ویں برسی قائد اعظم محمد علی جناحؒ کی مناسب سے کل ملک بھرمیں قرآن خوانی و تعزیتی تقاریب کا اہتمام کیا جائے اور بابائے قوم کو خراج عقیدت پیش کیا جائے۔/۹۸۹/ف۹۴۰/